Milorad Ekmečić
<s>Milorad Ekmečić (Prebilovci, Kraljevina SHS, 4. oktobar 1928 — Beograd, Srbija, 29. avgust 2015) je bio srpski istoričar, akademik i član Senata Republike Srpske.</s>

<s>Biografija 
Rođen je u Prebilovcima, opština Čapljina, 4. oktobra 1928. godine, od oca Ilije i majke Kristine.</s><s>Osnovnu školu (četiri razreda) završio je u Čapljini, a gimnaziju u Mostaru 1947, uz oslobađanje od mature.</s><s>Rat je proveo do 1943. u Čapljini, a nakon gubitka i drugog roditelja — u Prebilovcima na slobodnoj teritoriji.</s><s>Od oktobra 1944. do jula 1945. bio je u NOV.</s><s>Upisao opštu istoriju na Sveučilištu u Zagrebu, gde diplomira 1952. godine.</s><s>Iste je godine izabran za asistenta na novootvorenom Filozofskom fakultetu u Sarajevu, ali je zbog bolesti na dužnost stupio nekoliko meseci kasnije.</s><s>Proveo godinu dana na istraživačkom radu u arhivima u Zagrebu, Beogradu, Zadru, kao i nekoliko meseci u Beču.</s>

<s>Doktorsku disertaciju „Ustanak u Bosni 1875—1878.“ odbranio je na Sveučilištu u Zagrebu 1958. i ona je do sada doživela tri izdanja i nepotpun prevod na nemački jezik (u izdanju Instituta za istoriju jugoistočne Evrope u Gracu).</s>

<s>Nakon specijalizacije u Prinstonu (SAD) od godinu dana, nastavio sa radom na Filozofskom fakultetu u Sarajevu sve do izbijanja rata.</s><s>Krajem 1980-ih je postao jedan od najistaknutijih predstavnika srpskih nacionalista i pobornika politike Slobodana Miloševića.</s><s>Godine 1990. je bio među glavnim pristašama novoosnovane Srpske demokratske stranke.</s>

<s>Rat u BiH ga je zatekao u Sarajevu, gde je boravio na početku opsade U maju 1992. uhapšen je od strane muslimanskih „Zelenih beretki“ zajedno sa porodicom, pri čemu je navodni motiv otmičara bila razmena, odnosno nastojanje da Srbi iz Ilidže u zamenu za njegovo puštanje propuste konvoj sa muslimanskom decom kroz njihove teritorije.</s><s>Ekmečić je uspeo da pobegne i zarobljeništva u sarajevskoj Osnovnoj školi Vratnik, odnosno pređe na tetitoriju Republike Srpske.</s><s>Nakon toga je od septembra 1992. do penzionisanja 1. oktobra 1994. bio redovni profesor Filozofskog fakulteta u Beogradu.</s>

<s>Za dopisnog člana Akademije nauka i umjetnosti BiH izabran 1973, a za redovnog 1981. godine.</s><s>Član Srpske akademije nauka i umetnosti van radog sastava postao 16. novembra 1978; u radni sastav preveden 1. jula 1992. godine.</s><s>Dopisni član je i Crnogorske akademije nauka i umjetnosti od 1993, kao i član van radnog sastava Akademije nauka i umjetnosti Republike Srpske od 1996. godine.</s><s>Milorad Ekmečić je član Senata Republike Srpske u drugom sazivu od 2009. godine.</s>

<s>Nagrade 
Dana 1. novembra 2010. godine predsjednik Republike Srpske Rajko Kuzmanović ga je odlikovao Ordenom časti sa zlatnim zracima.</s><s>Dobitnik je Kočićeve nagrade 2004. godine, a decembra 2011. dobio je Orden Svetog Save.</s>

<s>Bibliografija 
 Istorijske i strateške osnove Republike Srpske, naučni skup: Republika Srpska - 15 godina opstanka i razvoja, Akademija nauka i umjetnosti Republike Srpske, Banjaluka (26. i 27. juni 2007)
 Srbija između Srednje Evrope i Evrope. - Beograd : Politika : BMG, 1992. - 129 str. ; 21-{cm}-. - (Biblioteka Srpsko pitanje)
 Ratni ciljevi Srbije : 1914-1918. - Beograd : Politika : BMG, 1992. - 229str. ; 21-{cm}-. - (Biblioteka Srpsko pitanje)
 Živa reč Milorada Ekmečića / Milorad Ekmečić ; (razgovore vodio) Miloš Jevtić. - Gornji Milanovac : Dečje novine, 1990. - 139 str. : ilustr. ; 20 -{cm}-. - (Odgovori / Miloš Jevtić ; 11) (Biblioteka Razgovori)
 Stvaranje Jugoslavije: 1790-1918. - Beograd : Prosveta, 1989. - 2 knj. (662 ; 842 str.) ; 24 -{cm}- 
 Ratni ciljevi Srbije 1914., Beograd 1973. (2. izd. - Beograd: Prosveta, 1990. - 550str. ; 25-{cm}-.</s><s>Biblioteka Istorijsko-memoarska dela )
 Istorija Jugoslavije sa Vladimirom Dedijerom, Ivanom Božićem i Simom Ćirkovićem, " Prosveta ", Beograd, 1972. (prevod: History of Yugoslavia, Njujork 1974;
 Ustanak u Bosni: 1875-1878, Sarajevo 1960 (-{II}- izd.</s><s>1973, -{III.}- izmenjeno izd. - Beograd : Službeni list SRJ : Balkanološki institut SANU, 1996. - 428str.; 25 -{cm}-.);
 Osnove građanske diktature u Evropi između dva rata, Sarajevo 1965;</s>

<s>Zbirke studija:
 Ogledi iz istorije, " Službeni list ", Beograd, 1999. pp.</s><s>498
 Radovi iz istorije Bosne i Hercegovine XIX veka, BIGZ, Beograd, 1997. pp.</s><s>483.</s>

<s>Izvori</s>

<s>Spoljašnje veze</s>

<s>Akademija nauka i umjetnosti Republike Srpske: Biografija akademika Milorada Ekmečića 
 Biografija na sajtu SANU 
 
 Milorad Ekmečić: U ovakvu Evropu ne treba žuriti („Večernje novosti“, 3. decembar 2011)
 Zatišje pred buru („Politika“, 30. avgust 2015)</s>

<s>Biografije, Čapljina
Senatori Republike Srpske
Akademici SANU
Akademici ANURS
Kultura Republike Srpske
Srpski istoričari
Nosioci Ordena Svetog Save
Authority control</s>

